Cuneiform Tablet BIN 4 47 (NBC 1684)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-a-bi-im <big_gap> ú-ṣur-ša-IŠTAR ù dan-a-šùr a-na i-dí-a-bi-im qí-bi-ma um-ma PUZUR₄-a-šùr-ma a-na 1.5 ma-na KÙ.GI ù 10 ma-na KÙ.BABBAR ša a-na a-šùr-lá-ma-sí ap-qí-du 2 ma-na 10 GÍN KÙ.BABBAR ša a-na PÚZUR.IŠTAR ap-qí-id um-ma a-ta-ma ša ki-li KÙ.BABBAR ni-is-ḫa-sú DIRI um-ma a-na-ku-ma lá DIRI ta-aḫ-sí-is-tám šé-li-a-ma lá-šu um-ma a-ta-ma ma-num i-qá-áb-lá-ma li-is-ḫu-ur-ší mu-lá-a KÙ.BABBAR tù-ra-dí a-ma ša 30 ma-na KÙ.BABBAR 7.5 GÚ AN.NA ṭup-pí ta-al-pu-ut mì-iš-lam i-maš-kà-tí-a pá-ni-tim ta-lá-qé mì-iš-lam i-na ša-ni-tim ta-lá-qé 4 mu-ta-tum 5 GÚ AN.NA ku-nu-ki-a a-na ša ki-ma i-a-tí ù DAM.GÀR lá-ap-ta mu-ṭá-e a-na-kam-ma ú-té-er AN.NA ú-ṣur-ší-IŠTAR ú dan-a-šùr lu-sà-ni-qú-ni-ku-ma ṭup-pí É iš-té-et i ba-ri-ku-nu pí-qí-id a-dí ší-tí AN.NA-ki-kà ta-lá-qé-ú 0.33333 ma-na 5 GÍN ni-is-ḫa-at 10 ma-na-e KÙ.BABBAR 2.33333 GÍN KÙ.BABBAR té-ṣú-pí il₅-qé um-ma a-šùr-lá-ma-sí-ma ni-is-ḫa-at KÙ.BABBAR lá DIRI ša KÙ.GI DIRI ù 3 ma-na KÙ.BABBAR a-šùr-lá-ma-sí il₅-qé um-ma šu-ut-ma a-lá-ak-ma iš-tí-šu a-za-ku i 2.5 GÚ ša ṭup-pí-a ta-ší-tù 3.33333 ma-na 6.66666 GÍN KÙ.BABBAR ša a-šùr-lá-ma-sí il₅-qé-ú 15 GÍN.TA 51.66666 ma-na